Makati Central Business District

An Makati Central Business District (Makati CBD) iyo an sarong financial asin central business district sa Filipinas namomogtak sa puso kan Makati sa Metro Manila. Midbid iyan sa politika bilang "Central Cluster" sa West District kan Makati. Laen iyan sa Makati civic center na midbid bilang "Makati Poblacion" na namomogtak sa amihanan-subangan na kabtang kan distrito. Napapalibotan iyan kan EDSA, Amorsolo Street, Ayala Avenue, Gil Puyat Avenue, Osmeña Highway, Zobel Roxas Street, Ocampo Street, Metropolitan Avenue, Nicanor Garcia Street, Kalayaan Avenue, Makati Avenue, Anza Street, Polaris Street, Orion Street, Mercedes Street, Amapola Street asin Estrella Street. An bilog na distrito pig-ookupar an mga barangay kan San Antonio, San Lorenzo, Bel-Air, asin Urdaneta.

Dakol na mga skyscraper sa Metro Manila an manonompongan sa ronang ini. An business district pigkomemorar man sarong pinaka-vibrant commercial districts sa Habagatan-subangan na Asya. Yaon diyan an Ayala Center, saro sa mayor na shopping centers kan rehiyon.

Pigmananiharan an financial district kan duwang grupo—an Makati Commercial Estates Association (MaCEA) asin an Ayala Property Management Corporation (APMC).

Toltolan